
Ο Πρόεδρος του ΙΣΛ  αποχαιρετά τον γιατρό Θανάση Μητσιό

Θλίψη σκόρπισε στην ιατρική κοινότητα, αλλά και στην κοινωνία της Λάρισας  ο ξαφνικός θάνατος του γιατρού Θανάση Μητσιού , ειδικού πνευμονολόγου.
Άριστος γιατρός, αυτοδιοικητικός, πολιτικός. Ο Θανάσης Μητσιός ήταν άνθρωπος με πολύπλευρη δραστηριότητα. Άσκησε την επιστήμη της πνευμονολογίας ως ιδιώτης γιατρός, τόσο από το ιατρείο του όσο και από τα πολυιατρεία του ΙΚΑ, με επιστημοσύνη και αγάπη προς τους ασθενείς, που όλοι τον θυμούνται και έχουν ένα καλό λόγο να πουν γι αυτόν. Αυτοδιοικητικός, υπηρέτησε τον Δήμο Λαρισαίων τόσο από τη θέση του Δημοτικού Συμβούλου όσο και από τη θέση του Προέδρου του Δημοτικού Συμβουλίου, καθώς και την Νομαρχία Λάρισας ως υποψήφιος νομάρχης και νομαρχιακός σύμβουλος.. Πολιτικός, υπηρέτησε σε πολιτική θέση Διοικητού των διασυνδεομένων τότε, νοσοκομείων της πόλης μας (ΠΓΝΛ και ΓΝΛ). Υπηρέτησε, επίσης τον Ιατρικό Σύλλογο Λάρισας από όλα τα  διοικητικά του όργανα ενώ παράλληλα ανέπτυξε πλούσια συνδικαλιστική δράση από την θέση του προέδρου γιατρών ΙΚΑ. 
Θερμά συλλυπητήρια στην οικογένεια του
Καλό ταξίδι συνάδελφε και φίλε Θανάση 
